Public procurement notice: Prior Information Notice Without Call For Competition
Published: 2022-05-25
Buyer: Helsingin kaupunki, kaupunkiympäristön toimiala
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Maanvuokrausjärjestelmä (MVJ) on Helsingin kaupunkiympäristön toimialan omistama tietojärjestelmä, johon kirjataan kaupungin vuokrakohteisiin ja -sopimuksiin liittyviä tietoja. Tiedonhallinnan lisäksi järjestelmä sisältää muun muassa vuokrien laskennan, laskutuksen ja reskontran toiminnallisuuden sekä tukee sopimusehtojen valvontaa.  Järjestelmä on kehitetty avoimen lähdekoodin periaatteella ja se löytyy osoitteesta: https://github.com/City-of-Helsinki/mvj. Nyt valmisteltavan hankinnan kohteena on maanvuokrausjärjestelmän ylläpito- ja jatkokehityspalvelut.
Tämä ei ole hankintailmoitus eikä osallistumispyyntö, vaan mahdollisille toimittajille osoitettu tietopyyntö, jolla pyritään kartoittamaan markkinoita ennen hankintailmoituksen julkaisemista. Tietopyyntöön vastaamalla potentiaalisilla toimittajilla on mahdollisuus kommentoida hankinnan kuvausta ja alustavia tarjouspyyntömateriaaleja. Hankintayksikkö voi ottaa tietopyynnön kautta saatuja tietoja huomioon tarjouspyynnön laatimisessa. Hankinnasta kiinnostuneita toimittajia pyydetään tilaamaan tietopyynnön materiaalit sähköpostitse osoitteesta kymp.hankinnat@hel.fi. Pyydämme lähettämään mahdolliset kommentit materiaaleista 10.6.2022 mennessä sähköpostitse osoitteeseen kymp.hankinnat@hel.fi.
Pyydämme ilmoittamaan, mikäli tietopyyntöön antamanne vastaus sisältää liikesalaisuuksia tai muuta salassa pidettävää tietoa. Pyydämme yksilöimään ja merkitsemään ko. tiedot selvästi viestin yhteydessä.
Tietopyyntö ei velvoita hankintayksikköä toteuttamaan hankintaa. Mikäli tietopyynnössä kuvattu hankinta päätetään toteuttaa, se saattaa poiketa sisällöltään tai hankintamenettelyn valinnan osalta tietopyynnön sisällöstä. Tietopyyntöön vastaaminen ei sido mahdollista toimittajaa, eikä ole edellytyksenä myöhemmin varsinaiseen tarjouskilpailuun osallistumiselle. Tietopyyntöön vastaaminen tai vastaamatta jättäminen ei vaikuta mahdollisen toimittajan asemaan varsinaisessa tarjouskilpailussa. Tietopyyntöön vastaamisesta ei makseta korvausta.
Helsingin kaupungin kaupunkiympäristön toimialan käytössä olevan MVJ:n nykyinen ylläpitosopimus kilpailutettiin ja otettiin käyttöön vuonna 2021. Sopimus tehtiin yhden (1) vuoden määräajaksi ja kyseinen voimassa oleva sopimus päättyy 31.8.2022.
Tämän hankinnan tavoitteena on toteuttaa MVJ:n pitkäaikainen tuki –ja ylläpitoa koskeva sopimus. MVJ:n uuden tuki –ja ylläpitopalvelun olisi tarkoitus alkaa syyskuussa 2022 ensin viiden (5) vuoden määräaikaisena sopimuksena, jonka jälkeen sopimus jatkuisi toistaiseksi voimassaolevana. Tilaajan intressissä on siten mahdollisimman pitkäaikainen sopimuskumppanuus, joka koostuu kuukausittain laskutettavasta ylläpito- ja tukipalvelusta sekä mahdollisina optiona tilattavista jatkokehityshankkeista. Jatkokehitys- ja ylläpitopalveluita koskeviin työmenetelmiin ja -prosesseihin sovelletaan ketterän kehityksen menetelmien mallia, mikäli ei yhdessä toisin sovita.
Tulevia jatkokehityshankkeita ovat esimerkiksi lokituksen parantaminen tiedonhallintalain vaatimusten mukaiseksi, sekä teknisen velan pienentäminen. MVJ-sovelluksen ylläpito käsittää sen moitteetonta ympärivuorokautista toimintaa haittaavien tai sen vaarantavien puutteiden tai virheiden ennaltaehkäisyn ja korjauksen sekä neuvontapalvelun.
Tarkempi kuvaus hankinnasta toimitetaan kiinnostuneille toimittajille pyynnöstä (ks. tarkemmat ohjeet yllä kohdassa "II.1.4) Lyhyt kuvaus").